
СУХОПЪТНИ ВОЙСКИ
БАТАЛЬОН ЗА ЛОГИСТИЧНО ОСИГУРЯВАНЕ
4300, Карлово, ул. „Генерал Карцов” № 61

Рег. № ____________/_____._____.2025 г.

Екз. Единствен

Копие №____


УТВЪРЖДАВАМ: 

КОМАНДИР НА БАТАЛЬОН ЗА ЛОГИСТИЧНО ОСИГУРЯВАНЕ

ПОДПОЛКОВНИК




ХРИСТО КАСАЛИЙСКИ

    

                       ____.____.2025 г.
ДЛЪЖНОСТНА ХАРАКТЕРИСТИКА

На длъжността: „ТЕХНИК, ЕЛЕКТРИЧЕСКИ СИСТЕМИ” 
с код по длъжностно ниво И1 – 13 и код по НКПД – 3113 3006
1. Основни функции.

1.1 Поддържа в изправност електросъоръженията, електрическите устройства и уреди в районите и учебните центрове на 61 механизирана бригада, като осигурява правилната им и непрекъсната експлоатация;
1.2 Контролира нормалното функциониране на електрическите мрежи и инсталации;
1.3 Извършва всички видове ремонтни работи по електрическата инсталация, както и на апаратури, уредби, табла и прибори;
1.4 Дава указания на длъжностните лица за правилното ползване на електрическите уреди;
1.5 Отчита вложените по поддържането и ремонта резервни части и материали.
2. Основни задължения.

2.1. Осигурява надеждна и безаварийна работа, правилна експлоатация и своевременен ремонт на видовете оборудване, инсталации, комуникации, установки, машини и приспособления за които отговаря; 

2.2. Следи за състоянието и за изправността на предоставената му техника, инструменти и материали и се грижи за тяхното правилно използване.

2.3. Анализира причините за аварии, като разработва мероприятия за предотвратяването им; 

2.4. Следи работата на устройствата и съоръженията, извършва технически прегледи и профилактика.

2.5. Отговаря за качественото функциониране на електрическите мрежи и инсталации.
2.6. При възникнала необходимост за ремонт, както и при аварийна ситуация информира заместник – командира по логистичното осигуряване на 61 механизирана бригада.

2.7. Извършва ремонтни дейности по електроинсталацията на сградния фонд и помещенията в сградите в района на 61 механизирана бригада.

2.8. Участва в подготвителните работи и извършва необходимите ремонтни работи по електроинсталацията в сградите и помещенията на 61 механизирана бригада, а при извършване на ново строителство изпълнява задачи съобразно професионалната си компетентност.

2.9. Присъства при извършване на предварително съгласувани строителни и ремонтни работи, засягащи поддържаните от него електрически  съоръжения. 

2.10. Прави заявки за необходимите материали и консумативи необходими за поддръжката на електроинсталациите и електропреносната мрежа на сградния фонд в района на 61 механизирана бригада.

2.11. Локализира и отстранява възникнали повреди.
2.12. При получен сигнал посещава незабавно съответното място за откриване на причината за повредата и отстраняването й.
2.13. Уведомява заместник-командира по логистичното осигуряване на 61 механизирана бригада при невъзможност самостоятелно да отстрани възникнала повреда.
2.14. Прави писмен доклад в случаи на констатирани неправомерни действия при експлоатацията от страна на персонала и при констатиране на нанесени повреди, щети и кражби.
2.15. Предава на заместник-командира по логистичното осигуряване на 61 механизирана бригада за съхранение техническата документация и монтажни схеми на обслужваните от него устройства и отразява извършени изменения в тях.
2.16. Информира заместник-командира по логистичното осигуряване на 61 механизирана бригада за местонахождението си и работата, която извършва в рамките на работното си време

2.17. Участва в инструктажа по техника на безопасността за работата при обслужването на съоръженията и устройствата.
2.18. При необходимост изпълнява и други задачи, възложени във връзка с изпълнение на работата:
2.18.1. Поддръжка на сградите и прилежащите им територии във 61 механизирана бригада.

2.18.2. Участва в поддръжката на сградите в парковите територии и складова база на 61 механизирана бригада и батальон за логистично осигуряване.

2.18.3. Участва в поддръжката на стол за хранене на военнослужещи и граждански лица на 61 механизирана бригада. 

2.18.4. Участва в монтажни и демонтажни работи на територията на обекта, а също така и извън него при изпълнение на поставените задачи;

2.19. Техник, електрически системи изпълнява служебните си задължения на работното си място - в района на 61 механизирана бригада и батальон за логистично осигуряване.

2.19.1. Техникът, електрически системи отговаря за изправността и правилната експлоатация на зачисленото му имущество.

2.19.2. Техникът, електрически системи е длъжен:

2.19.2.1. Да използва постоянно предоставените му лични предпазни средства в ежедневната си дейност;

2.19.2.2. Строго да спазва и изпълнява инструкциите и нормативните документи при работа с поверените му имущества и техники;

2.19.2.3. Да поддържа в изправност и своевременно да отстранява възникнали повреди и аварии;

2.19.2.4. Да спазва строго работното време и изготвения график за работа от началник отделение „Логистика”;

2.19.2.5. Да спазва технологичната дисциплина при работа с поверените му имущества и техники;

2.19.2.6. Да знае да борави със средствата за гасене на пожар в района и да ги използва при необходимост;

2.19.2.7. Да използва коректно машините, съоръженията и средствата за индивидуална и колективна защита;
2.19.2.8. Да уведомява съответните длъжностни лица за всеки случай на повреди, аварии и други, които създават опасност за неговото или на други хора здраве, а така също и за възникналите трудови злополуки;

2.19.2.9. Да оказва съдействие за реализирането на всички мерки, свързани с осигуряване на безопасността и опазване здравето на хората.

2.19.3. Техникът, електрически системи изпълнява своите задължения с помощта на:

2.19.3.1. Имущества, съоръжения и материали получени и зачислени от батальон за логистично осигуряване;

2.19.4. На техникът, електрически системи се забранява:

2.19.4.1. да работи с нещатни и не освидетелствани инструменти;
2.19.4.2. всички забрани, включени в инструкциите за работа на съоръженията, за които отговаря.

2.19.4.3. употребата на алкохол и наркотични вещества в работно време;

2.19.4.4. да напуска района на военното формирование без разрешение преди изтичане края на работния ден /време/;

2.19.4.5. да внася и изнася материални средства от района на 61 механизирана бригада.

2.20. Да познава основните нормативни документи. Стриктно да изпълнява мерките за безопасност при работа с различните технически средства;

2.21. Правилник по охрана на труда;

2.22. Нормативни документи и инструкции по безопасни условия на труд.

3. Организационни връзки и взаимоотношения.

3.1. Преки началници по реда на йерархията са:

3.1.1. Командир на 61 механизирана бригада;

3.1.2. Заместник командир по логистичното осигуряване на 61 механизирана бригада;

3.1.3. Командир на батальон за логистично осигуряване;

3.1.4. Заместник командир на батальон за логистично осигуряване

3.1.5. Заместник командир по логистично осигуряване на батальон за логистично осигуряване.
4. Изисквания за заемане на длъжността.

4.1. Образование и квалификационна степен.

4.1.1. Образование: средно електротехническо;

4.1.2. Удостоверение за III квалификационна група по електробезопастност до 1000 V.

4.2. Професионален опит – поне една година.

4.3. Да притежава творчество, инициативност, чувство за отговорност, етика при общуването с цивилните служители и военнослужещите от всички категории.
4.4. Отговорност за средствата и предметите на труда: при нанасяне на щети, произлизащи от загубване, повреждане или присвояване на имущество по вина на работника – съгласно Кодекса на труда и НПК.

5. Други изисквания.

5.1. Да представя пропуска си при влизане в района на 61 механизирана бригада.

5.2. Стриктно да спазва утвърдения график за работното време за деня.

5.3. Трябва да знае:

5.3.1. схемите за скачване на различни видове ключове, контакти, звънци, трансформатори, електромери и електроразпределителни табла и видовете кабели и кабелни съоръжения;
5.3.2. реда и изискванията за извършване на ремонтни работи по електромрежите и електроинсталациите;
5.3.3. нормативните изисквания за безопасност на труда с електрически уреди.

5.4. При необходимост да бъде на време разположение;
5.5. Изпълнява други конкретно възложени задачи, свързани с поддръжката на сгодния фонд, обслужване на районите на 61 механизирана бригада, както и задачи по товаро – разтоварни дейности във батальон за логистично осигуряване
6. Категория за условията на труд, определена съгласно наредбата за комплексна оценка на условията на труд - ТРЕТА.

7. Общи разпоредби.

7.1. Документи, които работникът трябва да познава: Кодекс на трудя; Правилник за вътрешния трудов ред; Правила по ЗБУТ; други вътрешни актове;

7.2. Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни и структурни промени.
Длъжностната характеристика е разработена от работна група, назначена със заповед № 3РД – 218/20.05.2025 г. на командира на батальон за логистично осигуряване.

Отпечатано в екземпляр единствен – за военно формирование 38680-Карлово 

Размножено в 2 копия.

